**Materská škola, Mládežnícka 2, 040 15 Košice- Šaca**

**Vážení rodičia**

V zmysle §59 zákona č. 245/2008 Z.z. o výchove a vzdelávaní (školský zákon) a v súlade s §3 vyhlášky MŠ SR č. 306/2008 Z.z. o MŠ v znení neskorších predpisov **je podávanie písomných žiadostí o prijatie dieťaťa na predprimárne vzdelávanie**

**do MŠ Mládežnícka 2, 040 15 Košice- Šaca**

na školský rok 2020/2021 stanovené na termín

od **12.05.2020** do **13.05.2020**

v čase od **9.00- 11.00** hod.- **utorok12.05.2020**

 **14.00-16.00** hod.-**streda 13.05.2020**

v priestoroch MŠ.

Priestor, kde bude prebiehať zápis, bude viditeľne označený v deň zápisu.

Podávanie žiadostí (žiadosť Vám bude poskytnutá osobne v daný termín), alebo si ho môžete stiahnuť z web sídla MŠ Šaca, v časti dokumenty na stiahnutie.

Zápis sa **uskutoční bez osobnej prítomnosti detí** s dôrazom na prísne dodržiavanie hygienicko-epidemiologických opatrení.

Odporúča sa komunikácia elektronickou formou - ak to technické podmienky umožňujú (oskenovaná žiadosť zaslaná v termíne od 30.4.2020 do 31.5.2020 na **mssaca@eposta.sk**), prípadne iným spôsobom (žiadosť vytlačená a podaná na pošte na adresu MŠ Šaca, Mládežnícka 2, 040 15 Košice- Šaca).

**Podmienky prijatia na predprimárne vzdelávanie na školský rok 2020/2021**

Potvrdenie o zdravotnom stave dieťaťa sa nebude vyžadovať; ak do času vydávania rozhodnutia o prijatí dieťaťa zákonní zástupcovia dodatočne nepriložia potvrdenie o zdravotnom stave, dieťa bude prijaté len na adaptačný pobyt.

Ak pôjde o prijatie dieťaťa so špeciálnymi výchovno-vzdelávacími potrebami, nebude sa vyžadovať predloženie vyjadrenia príslušného zariadenia výchovného poradenstva a prevencie; ak zákonní zástupcovia dieťaťa so špeciálnymi výchovnovzdelávacími potrebami dodatočne nepriložia potvrdenie o zdravotnom stave a vyjadrenie príslušného zariadenia výchovného poradenstva a prevencie, dieťa bude prijaté len na diagnostický pobyt.

Ak má zákonný zástupca možnosť navštíviť lekára, tak sa žiadosť podáva s potvrdením o zdravotnom stave dieťaťa od všeobecného lekára pre deti a dorast, spolu s údajom o povinnom očkovaní podľa § 24 ods.7 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov a § 3 ods. 1 vyhlášky MŠ SR č. 306/2008 Z. o materskej škole v znení vyhlášky MŠ SR č. 308/2009 Z.z. (ďalej len „vyhláška o materskej škole“).

Rozhodnutie o prijatí alebo neprijatí dieťaťa  na nasledujúci školský rok vydá riaditeľka materskej školy písomne do 30. júna 2020. V rozhodnutí o prijatí dieťaťa môže riaditeľka určiť adaptačný pobyt alebo diagnostický pobyt dieťaťa po dobu maximálne troch mesiacov.

Podľa § 59 ods. 1 a 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) budú do materskej školy **prednostne prijaté deti:**

* **ktoré dovŕšili päť rokov veku,**
* **s odloženou povinnou školskou dochádzkou,**
* **s dodatočne odloženou povinnou školskou dochádzkou.**

Mgr. Lenka Nogová

 riaditeľka MŠ